El I Congrés Internacional per a l'Erradicació de les Violències Masclistes organitzat per l'Institut Català de les Dones va tindre lloc els dies 22 i 23 d'octubre a l'antiga fàbrica Fabra i Coats i va reunir en un mateix espai a les persones professionals dels circuits de violència masclista, al personal de les Administracions Públiques encarregades d'intervenir en el disseny i l'execució de polítiques públiques amb perspectiva de gènere, a les entitats de dones del territori i al conjunt del teixit associatiu feminista català.
Igualment va ser una oportunitat d'interaccionar amb activistes i investigadores en matèria de gènere i violències masclistes i de generar la confluència d'una diversitat d'agents que van afavorir la suma de coneixements sobre les diverses teories i praxis feministes per a l'erradicació de les violències masclistes, construint així aliances i treball en xarxa.
Aquesta trobada també va visibilitzar les estratègies de les dones per fer front a situacions de violència masclista, i va compartir experiències d'autoorganització i de resistència d'arreu del món.
A partir de les ponències i els tallers, es va facilitar un espai de debat i reflexió que a incorporar els múltiples eixos d'opressió inherents a la societat patriarcal i que juguen un paper especialment important en les situacions de violència viscudes per les dones.
El Congrés es va estructurar en 3 blocs temàtics, distribuïts al llarg dels dies 22 (matí i tarda) i 23 (matí) d'octubre de 2019.
Cada bloc temàtic aplega 3 tipus de participacions:
En els entreactes hi va haver la possibilitat de conèixer les propostes de dones artesanes, activistes i músiques.
Aquest bloc inaugurarà el Congrés i abordarà el dret de les dones a viure lliures de violències masclistes i en plena igualtat.
La violència contra les dones és estructural, transversal i global.
I per això totes les dones hi estan exposades al llarg de tot el seu cicle vital amb independència del grup social, religiós o ètnic a què pertanyen.
A més les violències masclistes tenen lloc en tots els àmbits de la vida de les dones: parella, familiar, laboral i sociocomunitari, sigui en un espai privat, sigui en un espai públic.
Així mateix, cal destacar l'impacte i responsabilitat en la reproducció i manteniment de l' statu quo del sistema patriarcal de les estructures de poder.
En són un bon exemple el tractament de les violències masclistes als mitjans de comunicació, la violència institucional que es dóna en els serveis i recursos de la xarxa d'atenció integral a les dones en situació de violència masclista, o la invisibilització de les causes i conseqüències del Tràfic d'Éssers Humans amb finalitat d'explotació sexual, com una de les formes extremes de violència masclista.
Aquest segon bloc se centrarà en el caràcter estructural de les violències masclistes que, des d'una perspectiva interseccional, entén el patriarcat com un sistema d'opressió i desigualtat que conviu i es retroalimenta amb altres sistemes d'opressió, dominació o discriminació, amb els que comparteixen eixos d'opressió i privilegi en funció de la classe social, l'origen, l'orientació sexual, la identitat o l'expressió de gènere, entre d'altres.
Davant aquestes opressions sistèmiques, aquest bloc buscarà reivindicar i fer visibles les múltiples estratègies feministes de resistència i canvi que han emprat i empren les dones en diferents situacions, des de la quotidianitat de les relacions interpersonals, passant per les relacions laborals, fins a arribar a situacions d'extrema complexitat com els conflictes armats.
El tercer i últim bloc girarà entorn de les violències sexuals com una de les eines principals de la dominació patriarcal envers les dones i analitzarà les seves causes i els seus efectes.
Així doncs, es submergirà en les pràctiques del sistema sexe-gènere com a eix vertebrador d'una cultura de la violació que naturalitza aquestes agressions, deixant-ne impunes els agressors.
Des d'aquest punt de partida, el bloc presentarà línies per a l'elaboració d'un model integral d'abordatge de les violències sexuals, s'analitzarà la construcció del relat de les violències sexuals als mitjans de comunicació, i es visibilitzaran les violències sexuals patides per grups de població tradicionalment invisibilitzats, com ara, les persones amb diversitat funcional.
Inauguració Institucional a càrrec de la presidenta de l'ICD / Monòleg "No sólo duelen los golpes" a càrrec de Pamela Palenciano
Transformació feminista de l'espai urbà, a càrrec de Sara Ortiz del Col·lectiu Punt 6
Bones pràctiques feministes en la comunicació de les violències masclistes, a càrrec d'Andrea Momoitio
L'impacte psicològic en les supervivents del Tràfic d'Èssers Humans, a càrrec d' Alba Alfageme.
Violència Patriarcal i l'afirmació imparable de les dones arreu del món, a càrrec de Leila Nachawati
Lesbofòbia, a càrrec d'Elena Longares Hernàndez de LesBiCat; Maria Del Carmen Cortés de la Fundación Secretariado Gitano; Natàlia Càmara de La SAL.
La prevenció de les violències masclistes en la intervenció amb joves, a càrrec d'Edurne Jiménez Pérez de la Cooperativa Candela.
La denúncia de les violències masclistes en l'àmbit del treball: Las Kellys i
La perspectiva interseccional en la comprensió de les violències masclistes, a càrrec de Lucas Platero Méndez.
Estratègies de resistència feminista com a resposta a les violències masclistes, a càrrec de Ochy Curiel.
Les violències sexuals en dones amb diversitat funcional, a càrrec de Carol Checa, Elena Prous i Melani Alcalà.
A la recerca d'un model integral d'abordatge de les violències sexuals, a càrrec de Montse Pineda.
L'abordatge de les agressions sexuals als espais activistes, a càrrec de Neus Andreu de Fil a l'Agulla.
Les violències sexuals com a arma de guerra, a càrrec de Caddy Adzuba.
Cloenda Institucional, a càrrec de l'Hble.
Consellera de la Presidència, Sra.